Μαρία της Γκαέτα

Η Μαρία (γεννημένη περίπου το 1020) ήταν Λομβαρδή, συνκυβερνήτης στην Κομητεία του Ακουίνο από το γάμο της και συνυβερνήτης του Δουκάτου της Γκαέτα για τον γιο της το 1062–65.

Ήταν κόρη του Πανδόλφου Δ΄ της Κάπουα και της Μαρίας, ήταν σύζυγος (πριν το 1038) του Ατενούλφου Α΄, ενώ η αδερφή της Σιλκεγκάιτα ήταν σύζυγος του αδερφού του Ατενούλφου, Λάντο. Σύμφωνα με τον Αμάτο του Μόντεκασσίνο, ο Ατενούλφος υποστηρίχθηκε από τον Πανδόλφο για τη θέση του δούκα του δουκάτου της Γκαέτα από τον Ασκλεττίνο, μετά τον θάνατο του Ραϊνούλφος Ντρενγκώ το 1045Amatus, II.41,  83.

Ο μεγαλύτερος γιος της ήταν αρραβωνιασμένος με μια κόρη του Ριχάρδου Α΄ της Κάπουα το 1058, αλλά πέθανε πριν γίνει ο γάμος. Ο Ριχάρδος ζήτησε το morgengab αλλά ούτως ή άλλως η Γκαέτα έγινε φέουδο της Κάπουα.

Ως σενατρίξ και δούκισσα της Γκαέτα, η Μαρία κυβέρνησε ως συνκυβερνήτης για αυτήν και τον γιο της Ατενούλφο μετά το θάνατο του συζύγου της στις 2 Φεβρουαρίου 1062. Την 1η ΙουνίουCodex diplomaticus Caietanus, t. II,  41–43, επιβεβαιώθηκε ένα σύμφωνο μεταξύ της Μαρίας και των κομητειών του Τραέττο, της Μαρανόλα και του Σούιο . Οι σύμμαχοι δεσμεύονταν από το να σχηματίσουν οποιοδήποτε σύμφωνο με τους Νορμανδούς και ορκίστηκαν για την προστασία της επικράτειας του Δουκάτου της Γκαέτα. Η συνθήκη οριστικοποιήθηκε στο Τραέττο και θα διαρκούσε για ένα χρόνο. Η συμμαχία αυτή κατάφερε να εμποδίσει τον Ριχάρδο της Κάπουα να επεκτείνει τις κατακτήσεις του κατά τη διάρκεια του έτουςFerdinand Chalandon,  217. Ωστόσο, ο Ριχάρδος διαπραγματεύτηκε επιδέξια για να αποτρέψει την ανανέωση του συμφώνου και στις 28 Ιουνίου 1063, είχε στην κατοχή του την Γκαέτα.

Η Μαρία παντρεύτηκε δεύτερη φορά με τον Γκιγιώμ ντε Μοντρέιγ ο οποίος χώρισε τη σύζυγό του για να την παντρευτεί, στα τέλη του 1064Amatus VI.1.. Τον Φεβρουάριο του 1065, η Μαρία και ο Γκιγιόμ εκδιώχθηκαν από τη Γκαέτα. Ο Ριχάρδος προσφέρθηκε να την αποζημιώσει παντρεύοντας την με τον γιο του ΖουρντένAmatus V.1,  148–150.

 Παραπομπές 

 Πηγές 
   John Julius Norwich, The Normans in the South 1016-1130. Longmans, London, 1967.
  Chalandon, Ferdinand, Histoire de la domination normande en Italie et en Sicilie, Paris, 1907.
  Site MedLands DUKES of GAETA 1043-1111

Κατηγορία:Δούκες της Γκαέτα
Κατηγορία:Κόμητες του Ακουίνο
Κατηγορία:Οικογένεια ντ'Ακουίνο